LEHDISTÖTIEDOTE

04-03-2021

Engconin toiseksi suurin rototiltti saa entistä vahvemman nostokoukun  
– **hyväksytty nyt 8 tonnin nostoihin**

**Engconin toiseksi suurin rototiltti EC226, joka on tarkoitettu 19~~–~~26 tonnin kaivukoneisiin, päivitetään nyt entistä vahvemmalla nostokoukulla, joka on hyväksytty 8 tonnin kuormille, standardin EN 474-1: 2006 + A6: 2019 LIITE E mukaisesti.** **Uudistus koskee tappikiinnitteisiä rototilttejä.**

– Rototiltin yläosa on nyt saanut vahvemmat kylkilevyt, mikä mahdollisti tämän uudistuksen, Engconilla suunnittelijana työskentelevä Göran Kron sanoo.

Entistä vahvemman nostokoukun kantokyky on kolme tonnia suurempi kuin edellisessä versiossa. Myös nostokoukun halkaisija on aiempaa suurempi, joten koukkuun mahtuu nyt vieläkin vankempia ketjuja tai nostovöitä.

– Tätä on toivottu meiltä, koska osa kuljettajista käyttää raskaissa nostoissa erittäin järeitä nostovöitä, Göran Kron jatkaa.

Göran Kron kertoo myös, että nostokoukulla on CE-merkintä, aivan kuten kaikilla muillakin nostokoukuilla, jotka Engcon asentaa rototiltteihinsä. Uudistus otetaan käyttöön heti, ja 8 tonnin koukku on jo tuotannossa ja toimitetaan nyt vakiona kaikissa tappikiinnitteisissä EC226-rototilteissä.

**Yhteystiedot:**Sten Strömgren, engcon Group | +46 [0]70 529 96 32

engcon on maailman johtava rototilttien (kaivukoneiden ”rannenivelten”) ja niihin soveltuvien työlaitteiden valmistaja. Ne tekevät kaivukoneista entistä monikäyttöisempiä, tarkempia ja turvallisempia. Osaamisemme, sitoutumisemme ja korkean palvelutasomme avulla autamme asiakkaitamme menestymään.

engcon on keskisuuri konserni, jonka emoyhtiön Holding AB:n kotipaikka on Ruotsin Strömsund. Myyntiä hoitavat myyntiyhtiöt, jotka toimivat Ruotsissa, Norjassa, Suomessa, Tanskassa,Ranska, Pohjois-Amerikka (Yhdysvallat ja Kanada), Benelux-maat, Iso-Britannia, Saksa, Korea ja Australia. engcon-ryhmän liikevaihto oli vuonna 2019 noin 1350 miljoonaa Ruotsin kruunua, ja sillä oli noin 300 työntekijää. engcon perustettiin vuonna 1990.   
[www.engcon.com](http://www.engcon.com)